Wikipedia-diskussion:Træf/januar 2008

message: Som administrator kan jeg kun tage kraftigt afstand fra, at man benytter Wikipedia til at arrangere private sammenkomster for de få udvalgte. Enten inviterer man til Wikipedia-træf hvor alle med tilknytning til Wikipedia er velkomne, eller også inviterer man til en privat sammenkomst i et andet forum. Det strider i den grad mod Wikipedias politik, at man benytter encyklopædien til at sortere blandt venner og fjender. Den slags er kun med til at puste til den opfattelse, at Wikipedia ligger under for et administratorvælde. Derfor kan jeg kun støtte Law Lord, når han skriver, at en julefrokost for vennerne ikke bør annonceres i Wikipedia. - apw 26. okt 2007, 16:47 (CEST)
replies: text: Jeg mener ikke det er fair at karakterisere julefrokosten som en privat sammenkomst for de udvalgte på basis af udelukkelsen af Law Lord. Der er én person der er blevet udelukket - så vidt jeg ved efter at han først var blevet anmodet om at trække sig. Han har været involveret i bitre debatter med flere af de personer der er tilmeldt julefrokosten; heriblandt værtinden. Når debatten har nået et niveau hvor flere personer ikke ønsker at være i stue med Law Lord, er det i mine øjne rimeligt at overveje en eksklusion.

text: Som vært - i et privat hjem - må man have lov til at sige nej til personer man ikke ønsker at feste med. Et træf bør bestemt være åbent for alle som udgangspunkt. Men hvis man ikke vil acceptere en ventil som den der, set med mine øjne, er kommet i anvendelse her, risikerer man at folk bare falder fra - eller netop arrangerer rent private sammenkomster for at undgå den frie tilmelding. -- JGC 26. okt 2007, 19:52 (CEST)

message: Efter at have observeret, hvordan det er gået med at fordele mad-opgaver til træffet, har vi (Sabbe og undertegnede) besluttet os for at starte en debat om eventuel omstrukturering, da menuen i øjeblikket minder mest om en stub. Det virker for det første ikke helt logisk, at nogen tager drikkevarer med i stedet for mad, da drikkevarer for det meste er meget lettere at administrere til sig selv. For det andet er der heller ikke flere end én, der skal have brød med. Hvis det, at nogen hellere vil tage drikkevarer med, er et udtryk for mangel på kulinariske evner, synes vi det må være mere passende at disse forsøger at få andre til at lave maden og så bare betale pågældende for udgifterne, som også Kåre foreslår.
Her nedenfor har vi listet op, hvilke retter der kunne indgå i en julefrokost. Pt er opgaverne altså meget tyndt besat, hvad maden angår.
*Snaps
*Fisk
**Sild, karrysalat (Nuke)
**Rejer, æg, mayonaise, citron (Wegge)
**Fiskefilet, remoulade, citron
**Tunmouse, citron
**Laks (Gravad, dilddressing)
*Lune retter
**Leverpostej, bacon, champignon (Lhademmor)
**Frikadeller, rødkål (Danielle)
**Ribbensteg, rødkål
**Julekål, medister (Sabbe og CarinaT)
**Grønlangkål, hamburgerryg, brune kartofler
**Æbleflæsk
**Sylte
*Dessert
**Frugt, råcreme
**Risalamande (Malene)
*Ost (EPO
*Mandelgave
*Selvskabslege
*Pakkeleg
Der er 19 punkter - så det må blive en til hver ;) Flere forslag er selvfølgelig velkomne, men det var blot for at komme med ideer, hvis der er nogen, der ikke selv har fantasien med sig.
--CarinaT 9. jan 2008, 21:47 (CET)
replies: text: Ærlig talt så tror jeg I har overset en væsentlig pointe eller to i følgende afsnit:

text: "Efter der (vist nok) er nået konsensus på IRC om dette, vil jeg hermed følge |EPO|s oprindelige forslag om at vi hver især medbringer noget til bordet. Så skriv dig på nedenstående liste. Der er ingen regler om mængder og pris, der bliver ikke lavet regnskab, og det er ikke en skam at være studerende og ikke have råd til at bidrage så meget som andre. Du bestemmer helt selv!"

text: Det burde med andre ord stå klart, at der er tale om et sammenskudsgilde, og et sådan er nu engang afhængig af, hvad folk hver især har lyst til og mulighed for at bidrage med, ikke hvad andre synes de burde. Husk endvidere at wikipedianere nu engang er vidt forskellige med hensyn til smag, evner, viden og geografisk udgangspunkt. Undertegnede laver nødig mad til andre, og rejsetiden er for lang til ting, der skal holdes koldt eller varmt. Det reducerer mulighederne en hel del. Og hvad drikkevarer angår, så forbruger 19 personer faktisk en hel del, og det er næppe alle, der som undertegnede vil kunne klare sig med postevand om nødvendigt.

text: Så drop de fine tanker og indstil jer på, at der kommer det på bordet, der nu engang gør. --Dannebrog Spy 9. jan 2008, 23:09 (CET)
replies: text: :Jeg tror det var ment i den bedste mening Dannebrog Spy. Det var ikke en dikteret facitliste bare et forslag. Jeg tror stadig der er forståelse hvis du ikke kommer med en kæmpe ret, CarinaT kom bare med hendes "opskrift" på en julemiddag. --Broadbeer, Thomas 9. jan 2008, 23:42 (CET)
replies: text: ::Jo tak, men vi skulle jo også gerne blive på det realistiske plan. --Dannebrog Spy 9. jan 2008, 23:51 (CET)
replies: text: :::Selvfølgelig, jeg går ud fra du ligesom mig er på et begrænset budget. Hvis jeg skulle deltage ville jeg heller ikke kunne bidrage med særlig meget. --Broadbeer, Thomas 10. jan 2008, 10:46 (CET)

text: :Apropos "Lune retter" så har jeg faktisk ingen anelse om hvordan jeg evt. skulle kunne holde en leverpostej lun hele vejen fra København til Aarup i det vejr... Hvordan gør I selv med jeres medister? --Lhademmor 10. jan 2008, 11:14 (CET)
replies: text: ::Vi er også selv på begrænset budget og har ligesom jer andre lang rejsetid. Det var ikke ment at lægge pres på budgetterne, men derimod for at få lidt flere retter på bordet. Vi behøver ikke alle de listede retter, men hvis der er så få retter som nu, kommer de der har tilbudt at tage mad med til at skulle lave virkelig store portioner. Listen var bare ment som et idégrundlag. Med hensyn til at holde ting varme er det vel rimelig normalt ved julefrokoster først at tage fiskeretter og derefter opvarme de "lune retter". Vi går ud fra at Danielle har en ovn og et komfur til opvarmning. --CarinaT 10. jan 2008, 12:26 (CET) og Bruger:Sabbe
replies: text: :::Jamen, selvfølgelig kan man da varme de lune retter, stege bacon, champignoner, medister osv. Det gik jeg da ud fra som givet. Og vi har to ovne, så der bliver næppe pladsproblemer. Derudover har vi også et pænt stort udvalg af diverse skåle, fade og severingsutensilier, så det behøver man ikke tage med. Jeg er også til rådighed med råd og vejledning, samt en spand vand til at slukke ilden med, hvis det går helt galt under tilberedningen. Hvis nogen har mulighed for at medbringe 20 ferske fiskefileter skal jeg såmænd gerne stege dem. :-) -- Danielle 11. jan 2008, 15:42 (CET)
replies: text: ::::Jeg vil gerne pointere at mine evner i et køkken er en stub, så hvis nogen vil hjælpe med hvad jeg nu skal stille op med hvad jeg nu medbringer, så ville det være meget rart :) --Lhademmor 11. jan 2008, 16:28 (CET)
replies: text: :::::Det skal vi nok finde ud af. Bare medbring råvarerne. -- Danielle 11. jan 2008, 16:32 (CET)
thread_title: Mad og drikke